La Universitat Pompeu Fabra guanya la Lliga de Debat Universitària 2021 de la Xarxa Vives - Xarxa Vives d'Universitats\nL’equip de la Universitat de València ha estat subcampió\nÀngels Grimalt Vives, de la Universitat de València, millor oradora de la competició\nEl tema de debat escollit per a l’edició 2022 ha estat: «És necessària una indústria farmacèutica pública a la Unió Europea?»\nUniversitat Pompeu Fabra, campions de la Lliga de Debat Universitària 2021.\n07.05.2021. La Xarxa Vives d’Universitats ha celebrat avui la final de la Lliga de Debat Universitària, que ha enfrontat als equips de la Universitat de València i de la Universitat Pompeu Fabra. Després d’un debat molt ajustat, el jurat ha determinat que l’equip mereixedor del títol de campió en l’edició 2021 és el de la Universitat Pompeu Fabra, format per Sheila Canudas Perarnau, Zainab Tamara Zubair, Xavier Tomàs Vilanova, Guillermo Torrubia De Nova i Sergi Lostao More (capità). D’altra banda, Àngels Grimalt Vives, membre de l’equip subcampió, ha estat nomenada millor oradora de la competició. Àngels Grimalt ha competit per la Universitat de València amb Abril Peidro Llompart i Yassin El Bouyzaydy El Gueddari (capità). Vicent Rebollar, professor de secundària i membre del jurat de la competició, ha comunicat també el tema de debat que han escollit els participants i que centrarà la propera edició de la Lliga de Debat Universitària: «És necessària una indústria farmacèutica pública a la Unió Europea?»\nAbans de celebrar-se el debat final, el president de la Xarxa Vives i rector de la Universitat CEU Cardenal Herrera, Vicente Navarro de Luján, ha desitjat sort als finalistes i ha agraït la difícil tasca desenvolupada enguany pels participants, jurat, personal tècnic universitari, i d’organització. A més, Navarro de Luján ha destacat que la Lliga de Debat Universitària “ja fa 16 anys que ens demostra el valor i la importància de la paraula, el diàleg, i el respecte pels altres; per això, es tracta d’una activitat molt consolidada a les nostres universitats de l’espai Vives”.\nEl tema de la competició d’enguany ha estat «L’actual sistema educatiu garanteix el progrés de les persones?». Els equips d’estudiants de les 14 universitats de la Xarxa Vives participants han hagut de defensar al llarg de la competició tant la posició a favor com en contra al voltant d’aquest tema. Per primera vegada, els debats s’han celebrat telepresencialment en sales virtuals i han tingut una durada de màxim 16 minuts, dividits en torns de 2 minuts. El jurat, integrat per professionals de la cultura, l’ensenyament i la comunicació, ha valorat cada debat d’acord amb la qualitat de les intervencions i la solidesa de les argumentacions, així com el grau de domini del tema, la fluïdesa comunicativa dels participants i el llenguatge no verbal emprat, a més d’altres aspectes formals.\nLa competició d’oratòria va arrancar dimarts 27 d’abril amb una fase eliminatòria, on hi van concórrer els equips de les universitats d’Alacant, Autònoma de Barcelona, Barcelona, Illes Balears, Jaume I, Lleida, Miguel Hernández d’Elx, Oberta de Catalunya, Politècnica de València, Pompeu Fabra, Ramon Llull, Rovira i Virgili, València i Vic-Central de Catalunya. Dimecres 5 de maig van tindre lloc les semifinals, disputades entre els equips de les universitats Pompeu Fabra, Rovira i Virgili, Ramon Llull i de València. I ha estat avui quan s’ha celebrat la final entre els dos millor equips. Els participants d’aquesta edició són estudiants de les àrees de Ciències Socials i Jurídiques (71%), Enginyeries i Arquitectura (12%), Arts i Humanitats (11%) i Ciències de la vida (6%). Pel que fa al sexe, un 55% són dones i un 45% homes.\nLa Lliga de Debat Universitària és una competició dialèctica entre equips d’estudiants universitaris que debaten sobre un tema polèmic i d’actualitat. Des de l’any 2005, la competició fomenta entre l’estudiantat universitari l’ús de la paraula i capacitats com el treball en equip, la documentació, l’anàlisi crítica i l’argumentació. L’activitat, organitzada per la Xarxa Vives d’Universitats, compta amb el suport de la Direcció General de Política Lingüística i Gestió del Multilingüisme de la Generalitat Valenciana, i de la Generalitat de Catalunya.\nUniversitat de València, subcampions de la Lliga de Debat Universitària 2021\nÀngels Grimalt, millor oradora de la Lliga de Debat Universitària 2021.\nTags:competició, estudiantat, Estudiants, Lliga de Debat, regió Vives, universitat


Sitges contractarà, a través d’un pla d’ocupació municipal, 8 vigilants de sala per a l’exposició de La Cubana\nLa convocatòria per contractar personal està oberta i finalitzarà el 4 de juny\nSitges contractarà, a través d’un pla d’ocupació municipal, 8 vigilants de sala per a l’exposició de La Cubana. Ajuntament de Sitges\nL’Ajuntament de Sitges contractarà 8 vigilants de sala per a l’Exposició de La Cubana 40 +1 un viatge del no res al 2021’, a través d’un pla d’ocupació municipal, per tal de contenir els efectes de la Covid-19. El termini de presentació de sol·licituds està obert i finalitzarà el 4 de juny.\nLa mostra, que s’instal·larà al Miramar-Centre Cultural del 17 al 26 de setembre, té unes característiques i unes dimensions que requereixen d’una organització i planificació excepcionals a causa de les restriccions de la pandèmia. Des de la regidoria de Promoció Econòmica, i amb la col·laboració de la regidoria de Cultura i Joventut, es vol que aquest espai sigui un espai sense risc sanitari i alhora, contribuir a la lluita contra l’atur i millorar la situació socioeconòmica, personal i professional de persones en situació o risc d’exclusió social, mitjançant la realització de treballs per a la comunitat que tenen caràcter eminentment temporal i conjuntural relacionats amb la situació de crisi sanitària provocada pel Covid-19. La mesura prioritzarà la contractació de persones de col·lectius que tenen especials problemes per aconseguir una feina com els joves o les dones ja que tindran una puntuació extra.\nEl regidor de Promoció Econòmica, Guillem Escolà, assegura que “estem potenciant els plans d’ocupació per intentar ajudar totes les persones que estan en una situació difícil sense feina. A través d’aquests contractes podem ajudar-los a superar aquets moments difícils i alhora formar-los i preparar-los perquè puguin accedir a més ofertes de treball i tornar al món laboral. Des de l’Ajuntament de Sitges hem apostat i apostem per generar ocupació i aquest nou Pla d’ocupació per contractar vigilants de sala se suma als plans d’ocupació ja engegats de brigades de platges i als futurs nous plans que properament posarem en marxa”.\nEl regidor de Cultura i Joventut, Xavier Salmerón, destaca que “amb aquest Pla d’Ocupació vinculat a l’exposició de La Cubana volem prioritzar la contractació de joves amb una discriminació positiva cap a la dona i així donar possibilitats laborals més enllà de l’hostaleria o el sector serveis”. “Hem prioritzat la contractació directa d’aquestes 8 persones i evitar la contractació d’aquest servei a una empresa externalitzada”, afegeix el titular de Cultura i Joventut.\nEls aspirants han de lliurar documentació com el CV, la vida laboral actualitzada i també, han d’inscriure’s a l’oferta de treball a través de la Borsa comarcal d’ocupació del portal XALOC (https://xaloc.diba.cat/).\nLa incorporació del personal està prevista per al dia 13 de juny per fer la formació prèvia, tot i que la mostra obrirà portes del 17 de juny al 26 de setembre. L’horari de l’exposició serà de dimarts a diumenge de 10 a 14 h i de 18 a 21 hores. A més, també s’inclou en el contracte que les persones participants es formin en matèries pròpies en la seguretat i en les mesures de prevenció i sostenibilitat, necessàries actualment en el desenvolupament de les activitats econòmiques\nLes funcions del personal contractat seran, entre altres, aplicar les mesures de protecció com evitar aglomeracions, informar al visitant sobre les mesures que cal seguir en l’accés al recinte expositiu, recordar l’obligatorietat de l’ús de mascareta durant la visita, garantir que els visitants evitin el contacte directe amb els béns culturals exposats i prohibir qualsevol desplaçament de persones a l’interior del recinte descalces o amb parts nues del cos que, a criteri del personal del centre, pot suposar risc de contagi. El personal s’ubicarà especialment als accessos, al vestíbul i als diferents espais expositius.\nAquesta convocatòria té una dotació pressupostària de 61.800,87€ per lluitar contra la precarietat laboral i pal·liar la crisi en l’ocupació originada per la situació sanitària de la Covid-19. L’Ajuntament subvencionarà el salari i la seguretat social de les persones contractades.\nLes bases que regularan la convocatòria de 8 llocs de treball vigilants de sala es poden consultar a la pàgina municipal web www.sitges.cat.\nEn el darrer any l’atur ha crescut a Catalunya i a la comarca del Garraf. Per aquest motiu, el consistori continua l’impuls de nous plans d’ocupació.\nLa convocatòria per a la selecció de 8 llocs de treball de vigilants de sala La Cubana se suma a altres Plans d’Ocupació previstos com els que permetran contractar brigades de platges i informadors Covid-19.\nEls plans d’ocupació tenen com objectiu oferir una contractació temporal a persones que estan en situació de desocupació i risc de vulnerabilitat econòmica, que els permet a través de l’experiència laboral tenir cobertes les necessitats econòmiques bàsiques al mateix temps que facilitar el reciclatge competencial a les noves necessitats del mercat laboral, en aquest cas marcat per la crisi originada pel COVID 19.\nAquests contractes laborals s’adrecen tant a les persones que han perdut la feina com a les persones afectades per Expedients de Regulació Temporal de l’Ocupació (ERTO).\n5.000 persones ja han visitat l’exposició dels 40 anys d’història de La Cubana a Sitges


Crear un vincle i una relació de confiança amb els familiars de les víctimes és fonamental - Social.cat\nCrear un vincle i una relació de confiança amb els familiars de les víctimes és fonamental\nMontse Mas i Judit Rodríguez | Treballadores socials. Membres de l’equip d’Emergències del Col·legi Oficial de Treball Social de Catalunya\nDimecres, 1 d'abril de 2015 | 12:45 h\nLa tragèdia del vol dels Alps ha suposat la primera activació de l’equip de treballadors i treballadores socials especialitzats en emergències i catàstrofes que el Col·legi Oficial de Treball Social de Catalunya ha format en virtut d’un conveni de col·laboració amb Protecció Civil de la Generalitat de Catalunya. Montse Mas n’és la coordinadora i Judit Rodríguez, una de 44 membres activades en aquesta ocasió d’un total de 75 professionals que componen l’equip.\nEntrevista feta per Agnès Felis Prósper, responsable de Premsa del Col·legi de Treball Social de Catalunya.\nCom va sorgir l'oportunitat de formar part del dispositiu d'emergències?\nEl primer acord del Col·legi de Treball Social amb Protecció Civil per comptar amb treballadors socials en l’atenció a víctimes d’emergències i catàstrofes se signa el 2011 i el 2012 es formalitza el conveni de col·laboració. A partir d’aquell moment es desenvoupa el projecte de formació d’un equip de professionals arreu del territori, coordinats a través de les seus del Col·legi a Barcelona, Lleida, Girona i Manresa (a Tarragona s’està formant actualment l’equip). Des de llavors estem preparats per intervenir i la tragèdia dels Alps ha estat la primera ocasió en què se’ns ha activat. Vam rebre l’avís de Proteccio Civil dimarts 24 a les 12:30h i inicialment es van desplaçar a l’aeroport d’El Prat nou treballadors socials. Des d’aquell moment s’ha prestat atenció 24 hores en tres torns: matí, tarda i nit.\nQuina és la tasca que se us ha assignat com a treballadors socials?\nLa nostra tasca és prestar atenció psicosocial a les famílies de les víctimes, la qual cosa pot voler dir des de donar un got d’aigua, fins acompanyar en el seu dolor més íntim. Es tracta de facilitar tot allò que les persones afectades puguin necessitar, transmetre seguretat i confiança dins del possible, prestar suport emocional... L’objectiu és que no s’hagin de preocupar per res.\nCom us heu preparat per atendre els familiars en el suport psicosocial?\nTots els que formem part de l’equip d’emergències som treballadors socials col·legiats que hem rebut una formació específica, proporcionada pel Col·legi de Treball Social en col·laboració amb Protecció Civil, que ens habilita i acredita com a professionals especialitzats. La formació la imparteixen una treballadora social, una psicòloga i un tècnic de Protecció Civil que emmarca el context en què s’haurà d’intervenir: com s’organitza un dispositiu d’emergència, quins equips operatius s’activen, sota quin paraïgua actuen, etc.\nDes d'on treballeu i com coordineu l'atenció a les famílies?\nEn aquesta emergència hi ha hagut diferents escenaris, als quals ens hem anat adaptant. Inicialment va ser l’aeroport, on es va disposar el primer Centre d’Atenció a les Famílies, després el dispositiu es va desplaçar a l’hotel Don Jaime de Castelldefels, i finalment vam acompanyar els familiars fins al moment de desplaçar-se a França. En tot moment hi ha hagut un equip d’intervenció directa i un grup de professionals que s’han centrat en l’organització de l’emergència. Cada torn de vuit hores ha comptat amb un cap d’equip i entre quatre i sis treballadors socials, que han estat activats fins diumenge 29 a les 12h de la nit. En total hem intervingut 44 professionals, coordinats en tot moment per Protecció Civil, i la resta de membres de l’equip, fins a 75, han estat preactivats.\nQuin paper juga el suport psicosocial als familiars de les víctimes després d'una tragèdia així?\nÉs bàsic, fonamental. Transmetre que estàs allà, que no estan sols, que et preocupes de les seves necessitats més bàsiques: trucar, saber, atendre el telèfon... Que es puguin centrar en el seu dolor, que no hagin de preocupar-se de res més. La clau és tenir habilitats per crear un vincle des del minut zero, que puguin tenir un referent i una ajuda que els transmeti seguretat. A les reunions informatives no poden processar tot el que se’ls diu perquè estan en estat de shock. En situacions de bloqueig les capacitats d’atenció i memòria minven molt, i nosaltres som un suport que els permet relaxar-se. De vegades només capten el primer minut, o algunes paraules a les que volen aferrar-se, i els angoixa pensar que se’ls pugui haver escapat alguna cosa. Crear un vincle i una relació de confiança és fonamental.\nVa canviar el procediment d’actuació en el moment que se sap que l’accident va ser provocat?\nTotalment. Va ser una notícia brutal. Va passar de ser un accident, quelcom inevitable, a ser un acte d’algú que decideix posar fi a la vida d’altres persones. Les famílies es van enfonsar i per a nosaltres també va ser un impacte. La tasca de contenció va ser molt dura; quan semblava que la situació s’encarrilava, va ser un cop que ho va canviar tot. També va influir la forma com es va rebre la informació: en plena reunió ho comunica un familiar que rep un whatsapp i es genera confusió, crits... Els treballadors de Lufthansa també van quedar aturdits i l’atenció per part nostra va ser a totes les persones afectades.\nCom us coordineu amb la resta de membres del dispositiu d'emergència?\nA més dels treballadors socials, a l’emergència hi intervé Protecció Civil, el SEM, Creu Roja, un equip de psicòlegs, Mossos d’Esquadra i els ministeris de Foment i Interior. Protecció Civil coordina el desplegament d’efectius i, a partir del moment en què agafa el lideratge, la nit de dijous 26, la informació flueix i se centralitza. L’equip de treballadors socials rebem l’encàrrec d’organitzar l’atenció a les famílies des del Centre d’Emergències de Catalunya i en tot moment hi ha dos professionals atenent els familiars a través de dues línies telefòniques específiques. A més de donar-los suport, que és l’objectiu bàsic, recopilem dades per assegurar que la informació de què disposem és correcta, i nodrim la resta d’actors.\nOn acaba la tasca del treballador social? Fins quan preveieu atendre als familiars de les víctimes?\nDes de diumenge a la nit queden activades només dues persones per telèfon en dos torns de guàrdia: matí i nit. Encara hi ha trucades, però van disminuint, i la previsió és que l’atenció es prolongui fins a finals d’aquesta setmana.\nCom valoreu la vostra tasca, després d’una setmana de feina?\nEstem molt satisfetes de la gent que hem pogut atendre i d’haver pogut estar al seu costat. Ha estat un aprenentatge enorme i un creixement des del punt de vista personal i professional. L’experiència és dura, però alhora és gratificant pel fet de poder ajudar. Ara ens toca cuidar-nos a nosaltres mateixos, sobretot als que van intervenir en les primeres 48 hores, perquè haver participat en una emergència d’aquest tipus no et deixa igual, però ha estat un repte i un orgull per a la professió. El feedback d’agraïment i reconeixement ha estat molt important.\n2. 4 d'abril de 2015 | 19:07 h\nVaig acabar la formació el mes passat. Va ser molt i molt interessant. Tot i la duresa del tema, m'han seguit les ganes d'aprofundir-hi, de formar part de la comissió del Col·legi. Us aconsello aquesta formació!\nXavier Pelegrí Lleida\n1. 2 d'abril de 2015 | 09:55 h\nHem de donar les gràcies a l'equip de treball social en emergències i catàstrofes i felicitar-les per aquest "bateig" tant colpidor que han tingut. Des de Lleida, on la Montse Mas ens acabava d'ex...\nHem de donar les gràcies a l'equip de treball social en emergències i catàstrofes i felicitar-les per aquest "bateig" tant colpidor que han tingut. Des de Lleida, on la Montse Mas ens acabava d'explicar en què consistia aquesta nou àmbit d'intervenció, es va passar de la teoria a la pràctica en qüestió d'hores. Esperem que l'equip vagi creixent i estenent-se, alhora que desitjaríem que no fos necessari activar-lo per circumstàncies tant tràgiques. Molts ànims i gràcies pel servei desinteressat que presteu.


Terra i Taula. Jordi Pascual Solé i Ester Andreu Montoya\nNascut el 5 de novembre de 1976 a la Bisbal del Penedès (Baix Penedès), fill d’una família dedicada des de diverses generacions a l’agricultura, em vaig anar interessant cada vegada més per aquest entorn fins que a l’acabar la EGB vaig cursar els estudis superiors en diferents centres per especialitzar-me sobre el sector. Vaig estudiar a l’escola familiar agrària Camp Joliu de l’Arboç del Penedès durant cinc anys, traient-me el títol de jardineria i agropecuària (1990-1995). L’any (1995-1998) vaig cursar un mòdul de viticultura i enologia als Espiells.\nL’any 2005 vaig començar un projecte engrescador conjuntament amb la meva parella Ester Andreu encarat al cultiu de l’olivera i a la pròpia producció d’oli d’oliva verge extra anomenat Torclum.\nAmb el pas dels temps, hem passat de destinar tot el treball només a cultivar les finques a donar pas i intentar tancar tot el cercle: des del cultiu, produint les olives, passant per la molturació d’aquestes, elaborant-ne l’oli i finalment comercialitzant el propi producte, arribant al consumidor final.\nPrivilegiats per la zona on estem situats (als peus de la serralada de prelitoral amb el cim més alt del Baix Penedès -El Montmell- a l’esquerra i amb unes vistes immillorables cap al mar), el tipus de sòl fanc-llimòs, una baixa pluviometria i un clima suau, podem aconseguir un oli molt primerenc (començant la collita cap a mitjans d’octubre), amb un afruitat excel·lent i una tonalitat totalment verdosa.


Kendall Jenner és l'única germana normal de Kardashian-Jenner? - Entreteniment | Gener 2021\nKendall Jenner és l'única germana normal de Kardashian-Jenner?\nLa família Kardashian-Jenner és qualsevol cosa típica. És segur que són persones reals amb problemes reals, encara que majoritàriament poc relacionables. Però les seves vides semblen gens habituals.\nLa família es va trobar per primera vegada en el punt de mira quan l'ex patriarca, Robert Kardashian, va representar a OJ Simpson en el famós judici d'assassinat. Si bé es va acabar amb el veredicte, la vida de la família mai es va normalitzar.\nDe fet, la família va topar amb un punt fort fins que Kim Kardashian va tornar la família a posar-se en relleu quan es va convertir en el BFF de Paris Hilton. Abans que passés una dècada d’amistat, Kardashian va trobar la seva pròpia publicitat gràcies a una fuga de cinta sexual. Afortunadament, per a la família, hi havia un folre de plata: la cinta va sortir just darrere del llançament de Seguir al dia amb els Kardashians.\nAmb tots els gràfics que es tornaven bojos, la gent no va poder evitar sintonitzar el programa. Lentament, totes les germanes Kardashian-Jenner van guanyar una reputació pròpia tret de Kendall Jenner.\nKendall Jenner ja va deixar caure el nom de Jenner\nQuan Jenner va començar a realitzar models de moda el 2014, va deixar 'Jenner' del seu nom. Això va suposar el començament de la jove celebritat treballant cap a una carrera pròpia. En aquell moment acabava de complir els 18 anys i estava disposada a prendre les decisions que considerava necessàries per crear-se un nínxol amb èxit.\nLa gent va veure el canvi a la pàgina de perfil de The Society Management. Al contrari que apareixia amb el seu nom complet - Kendall Jenner -, era només Kendall. El fet de deixar anar el nom era un signe clar que la germana menor de Jenner buscava separar-se del clan Kardashian-Jenner quan es tractava de la seva identitat professional.\nEl moviment és perfecte quan es prenen en consideració algunes paraules que Kendall va dir. 'Van estar una mica sobre la tanca', va dir Jenner. 'Alguns podrien pensar que el que he fet abans m’ha facilitat la feina, però en realitat era un desavantatge. Vaig haver de treballar encara més ”.\nBàsicament el cognom, en lloc d'obrir portes, sovint feia que els clients tinguessin por de tenir alguna possibilitat. El fet de caure el cognom va ajudar a obrir portes i mostra al món del model que era molt seriosa sobre aquell aspecte de la seva vida.\nKendall Jenner té algunes fortes creences sobre la privadesa\n'Sempre he estat la persona per demostrar que les [critiques] es van equivocar, fins i tot quan era més jove', #KendallJenner explica a la vicedirectora de Jessica de Vogue, Jessica Montague, al número de juny de 2019, que es va vendre el dilluns 27 de maig. treballador: això és a la meva sang. Els meus pares em van criar i la meva germana petita per ser així i la resta de les meves germanes també. Molta gent va suposar que perquè jo provenia d’un nom, que era molt més fàcil arribar a on vaig arribar, però en realitat és completament al contrari. ”Llegiu l’entrevista i vegeu la sessió completa en l’enllaç de la secció. bio. Fotografiat per @charliedenno, dissenyat per @jilliandavison, Vogue Austràlia, juny de 2019.\nUna publicació compartida per Vogue Australia (@vogueaustralia) el 16 de maig de 2019 a les 15:25 PDT\nUn component important de ser una estrella de la realitat és la falta de privadesa. La resta del clan Kardashian-Jenner prospera a la seva vida estant al descobert. Al cap i a la fi, en el món de la realitat TV, el drama és rei. Així, quan es fan xafarderies sobre la tripulació, les valoracions disparen i els tabloides es barallen per ser els primers a informar-se.\nPerò, si bé algunes de les seves germanes gaudeixen del punt de mira, Jenner és ben diferent. Jenner, que ara té 23 anys, ha pujat al capdamunt de la indústria del modelisme i és un dels models més ben pagats del món. Malgrat la seva nova publicitat, encara aconsegueix mantenir una vida força privada.\nNomés cal fer una ullada a la seva Instagram. Hi veuràs moltes imatges de les campanyes de fotos i de les fotos, però el que veus amb molta menys distància són imatges de la seva vida. Això és especialment cert si compareu el seu perfil amb Kim Kardashian o el de Kourtney Kardashian.\nPerò què la fa callar? Per una banda, Jenner és tímida en comparació amb les seves germanes. Però també va veure com la fama treia la privadesa de les mans dels seus germans quan creixia. Ella sabia que no volia això i era capaç d’aprendre dels seus “errors”.\n'Vaig veure com van tractar les meves germanes [l'atenció] i és fantàstic aprendre d'això', va dir Jenner una vegada. 'Per a mi, moltes coses són molt especials i molt sagrades, com els meus amics i relacions, i personalment penso que fer arribar les coses al públic fa que tot sigui molt més desordenat.'\nLa necessitat de privadesa de Jenner es pot observar si es veu la seva relació. Mentre que la resta del clan Kardashian-Jenner parla de relacions passades i presents sense un segon pensament, Jenner està ben relacionada amb els nuvis que ha tingut.\nKendall Jenner està tallant els vincles amb la família Kardashian?\nAmb Jenner tan diferent de la resta de la seva família, passa de bé per a ells? Hi ha alguns rumors que circulen que potser ha decidit prendre la seva separació de la tripulació de Kardashian-Jenner un pas més enllà.\nA l'agost, Vida i estil va publicar un article en què es deia que Jenner estava posant a la seva família al cremador posterior per tal que 'es concentrés en la seva carrera i la seva vida'. Segons l'informat, el drama Kardashian era massa distractor. Gossip Cop va fer una bona ullada a les 'proves', i realment no hi havia disponibles.\nTots els membres de la família Kardashian-Jenner estan molt ocupats tant en les seves accions com en solitari i ningú no ha necessitat mai un descans. Per no dir, tots són molt solidaris entre ells. Per tant, si bé Jenner pot haver deixat el seu cognom a la seva carrera professional, no ha abandonat la seva família.\nla llista de guanyadors dels entrenadors de veu\nPatrimoni net de Mandy Moore\nEl carboni alterat tindrà una segona temporada\nquan es van casar Will i Kate


Bloc Arrels: Jornades Municipalistes a les comarques centrals: la unitat popular als nostres pobles\nJornades Municipalistes a les comarques centrals: la unitat popular als nostres pobles\nDiània, o comarques centrals valencianes, són una realitat territorial des de fa centenars d'anys. Cap al segle XIII ja formaven una entitat administrativa, anomenant-les Jaume I la Governació d'enllà lo riu Xúquer (dos segles més tard Governació de Xàtiva), i foren la frontera meridional de la corona catalano-aragonesa fins que el 1305 es van incorporar les comarques del sud. Moltes han sigut les lluites populars esdevingudes ací, des de la Revolta de les Germanies, la Segona Germania o la mateixa Guerra de Successió, fins les més actuals com les lluites contra les macrourbanitzacions, els camps de golf, la línia d'alta tensió i la precarietat laboral pròpia d'este model econòmic.\nAixí doncs, des dels col·lectius i organitzacions de l'Esquerra Independentista d'estes comarques, Endavant(OSAN), Independentistes de la Safor, Maulets i CAJEI, prenem el compromís de defensar els interessos de les classes populars, i fer partíceps les comarques centrals valencianes del procés de construcció nacional dels Països Catalans. En este sentit, veiem clara la necessitat de bastir una xarxa de candidatures municipals que posen en pràctica la democràcia directa i participativa, que porten als ajuntaments dels nostres pobles la veu d'aquells col·lectius que lluiten dia a dia per una societat justa, la defensa dels drets dels treballadors, l'equilibri amb l'entorn natural, l'alliberament sexual i de gènere, i que facen dels municipis el motor de construcció nacional dels Països Catalans.\nPer tot això, i amb la voluntat de canviar la realitat més propera, hem organitzat unes jornades de debat municipalista sota el títol de “La Unitat Popular als nostres pobles” on conjuntament diferents organitzacions i col·lectius pretenem trobar-nos, enfortir lligams i realitzar un treball conjunt, posant en comú experiències i dotant-nos de la formació necessària per fer front als problemes que ens afecten.\nPerquè dels municipis naixerà la força que construirà uns Països Catalans lliures social i nacionalment, i nosaltres, com a classe treballadora, serem capaços d'articular esta força.\nPrograma: Dissabte 28 de Novembre. Beniarrés\n11h "Municipalisme i feina institucional" a càrrec d'Anna gabriel, regidora de la CUP de Sallent\n16:30h "El municipalisme en la construcció dels Països Catalans" a càrrec de Joan Teran, militant d'Endavant-OSAN i de la CUP de Barcelona\n18h "Municipalisme i Unitat Popular" amb militants de Gent de Gramanet.


plaestanydigital.cat | Banyoles Televisió - Sant Miquel de Campmajor atura el POUM\nEntre la documentació que els requereixen hi ha un informe que fa referència a una proposta de fa més de deu anys enrere en la que es parlava de convertir en una via ràpida amb menys revolts la carretera que travessa el municipi i que va fins a Mieres. Una mesura amb la que ni Sant Miquel de Campmajor ni Mieres estan d’acord. De fet, l’alcalde de Sant Miquel de Campmajor, Oriol Serrà, ha explicat que properament es reuniran amb carreteres per demanar que es millori la seguretat de la via.\nDavant el conjunt d’informes que els han requerit, el consistori ha decidit convocar una reunió amb el tècnic que ha redactat el document per a que els expliqui bé tota la lletra petita. L’objectiu és assegurar-se de com quedarà el futur Sant Miquel de Campmajor.\nEl consistori tenia la intenció d’aprovar el nou Pla d’Ordenació Urbanística en el ple del mes de juny, però a l’últim moment es va treure de l’ordre del dia.


La Directa | Mitjà de comunicació cooperatiu | La comunal\nLa Directa és un mitjà de comunicació en català d’actualitat, investigació, debat i anàlisi situat a La comunal. Amb vocació de contribuir a la transformació social, vol exercir la funció de denunciar els abusos i les injustícies i potenciar les alternatives. Gràcies a l’existència d’una xarxa de nuclis territorials i col·laboradores que s’ha anat teixint des de 2006, el mitjà arriba a unes 3.000 subscriptores que donen suport al projecte. Al llarg de 15 anys d’existència, el projecte s’ha anat cuinant a foc lent en un sector d’importància estratègica com és el dels mitjans de comunicació. Després de deu anys, el 2016, vam creure que era el moment de fer una passa endavant. Per això, vam constituir juntes una cooperativa de consumidores i usuàries amb la participació de tots els grups de suport que ens han acompanyat des del principi.\nEl paper, que surt cada quinze dies, és el producte originari del projecte, el format que més ens permet potenciar el periodisme Directa i el producte que el sustenta econòmicament. Mentre seguim potenciant i cuidant el paper, caminem per combinar-lo amb la transformació i evolució cap a un format web que combini i integri cada vegada més i millor el multiformat i la interactivitat. En definitiva, la Directa vol ser una eina comunicativa per fer visibles les pràctiques dels moviments socials, els projectes polítics, socials i culturals que plantegen un model alternatiu a l’actual i els col·lectius invisibilitzats per molts mitjans de comunicació.


Temporitzador Tabata en línia\nTemporitzador Tabata en línia gratuït\nTabata és un sistema d’entrenaments curts i intensos: 20 segons fins al límit de força, alternant amb 10 segons de descans. Vuit rondes d’aquest tipus s’adapten en quatre minuts.\nLa història de l’entrenament de tabata\nEl sistema porta el nom del seu creador: el metge esportiu japonès Izumi Tabata (田 畑 泉). El doctor ha publicat més de cent articles científics a revistes esportives de renom a tot el món. El 1996, el científic va estudiar les característiques de l’exercici anaeròbic i aeròbic i va desenvolupar una metodologia que permet treballar simultàniament en dues direccions. El programa ha estat apreciat durant molt de temps i és àmpliament utilitzat per atletes professionals i entusiastes del fitness. És una excel·lent manera de cremar tot tipus de greixos de forma ràpida i a llarg termini, augmentar la resistència i construir músculs.\nEl professor Izumi Tabata, en col·laboració amb un grup de científics de l’Institut Nacional de Fitness i Esports Ritsumeikan (Tòquio), va demostrar que les classes de quatre minuts segons el seu mètode són molt més efectives que un entrenament de resistència d’una hora. La investigació ha documentat un augment de la capacitat anaeròbica un 28% i un augment del VO2 màxim un 14%. L'efecte de crema de greixos continua durant 24 hores després de l'entrenament, amb una intensitat nou vegades superior a la de l'entrenament aeròbic.\nEls esportistes són molt conscients de la puntuació de VO2, que determina les perspectives d’un atleta. En medicina esportiva, aquest terme fa referència a la capacitat del cos per absorbir i assimilar l’oxigen. L’objectiu principal de l’entrenament de Tabata és elevar el VO2 a nivells alts en 4 minuts.\nEls dos grups de control implicats en l’estudi van rebre entrenament d’intensitat moderada a alta durant sis setmanes. El primer grup va treballar cinc dies a la setmana durant 1 hora amb una càrrega mitjana. Els participants del segon grup intensiu van treballar durant 4 minuts quatre vegades a la setmana. La comparació dels resultats va mostrar que en el primer grup, les funcions del sistema cardiovascular van millorar, però l’estat dels músculs no va canviar. El progrés del segon grup va resultar incondicional: els índexs dels sistemes aeròbics i anaeròbics van millorar. Durant l'experiment, es va poder establir l'eficàcia i l'avantatge clar de l'entrenament intensiu a intervals.\nLa validesa de les conclusions va ser confirmada per investigacions realitzades per especialistes de la Universitat de Wisconsin. Va resultar que es consumeixen 15 kcal per minut d’entrenament de Tabata. En comparació: es cremen 9 kcal per minut de funcionament tranquil. Els científics de la Universitat d'Auburn han trobat que després d'un salt de 4 minuts en forma de pissarra, la taxa metabòlica es duplica durant almenys 30 minuts.\nSi voleu millorar la vostra forma física i aprimar-vos, l'entrenament regular al protocol Tabata serà l'elecció correcta. El sistema s'ha demostrat eficaç, heu de complir el protocol i els resultats seran immediats.\nTemporitzador d'interval en línia\nSi teniu poc temps per entrenar, el protocol Tabata és la vostra salvació. Amb aquest entrenament perdràs pes, et tornaràs més fort i fort.\nEls somnis d’un cos sa i bell són sovint destrossats per la mandra i la falta de temps. Cada viatge al gimnàs o cursa es converteix en una proesa que requereix una preparació moral prèvia. Amb tabata, tot passa més ràpid i fàcil. Simplement converteix l’entrenament curt en un bon hàbit i recorda que quatre minuts d’esforç són:\nForça i resistència.\nManca de greix subcutani.\nRejoveniment del cos.\nAugment del metabolisme.\nTabata és adequat per a tothom que tingui experiència formativa (almenys un nivell mitjà de formació) i no tingui contraindicacions per a la salut. És especialment útil fer exercicis regularment en mode tabata per a aquells que vulguin:\nPerdeu pes ràpidament i poseu-vos en forma.\nCanvia el pes i salta l'altiplà.\nAccelerar el creixement muscular.\nAconsegueix noves sensacions de l'entrenament.\nDesenvolupar resistència i millorar la forma física.\nSi tot just comenceu o teniu previst entrenar, haureu d’esperar amb el sistema Tabata. Comenceu amb una sessió d’entrenament de 2-3 mesos amb entrenament cardio i força regular.\nL’entrenament de Tabata està contraindicat en aquests casos:\nFalta de preparació física, manca d’experiència d’entrenament.\nProblemes amb l’aparell locomotor i les articulacions.\nDieta baixa en carbohidrats o mono dieta.\nBaix nivell de resistència.\nL’esquema d’entrenament de tabata és senzill: després de l’escalfament, heu de realitzar els exercicis segons el pla:\n20 segons de treball intens.\n10 segons de descans.\nEl treball intens és l’execució d’un exercici al límit de força, amb velocitat màxima.\nPerquè la formació sigui efectiva, heu de seguir diverses regles:\nEscalfar. Feu una mica de cardio d'intensitat moderada per escalfar els músculs.\nDóna-ho tot. L'exercici s'ha de fer a la màxima intensitat, en cas contrari serà un entrenament regular a intervals, no tabata.\nFeu un seguiment del temps, observeu els intervals. Aprofiteu un temporitzador esportiu.\nTrieu vosaltres mateixos els moviments de tabata, però recordeu la condició principal: la intensitat. Opcions clàssiques:\nremar en un simulador;\nempènyer trineus atlètics;\nExercici de Burpee;\nsalts de boxa;\nexercicis de kettlebell;\nokupes (amb o sense peses);\noscil·lació de la premsa.\nNo hi ha maneres fàcils d’aconseguir la perfecció física, el sistema Tabata requerirà esforç de voluntat i força, però el resultat compensarà els vostres esforços. Només 4 minuts al dia i el cos esdevindrà fort, flexible i resistent.


Les empremtes d’una (no)poètica\nper Beñat Sarasola\nLa primera línia d’un llibre que vaig llegir fa poc —Hutseaniko hazkurria (El sustentacle buit) del desaparegut Joxemiel Bidador— deia així: «no és possible explicar la poesia».\nPotser és la mandra del poeta actual, una mena de spleen postmodern, però avui fia amb prou feines trobaràs algú que pugui dir-te clarament què és la poesia. Jo tampoc no sóc una excepció; quan estic entre desconeguts i algú diu que sóc poeta, de seguida m’avergonyeixo, m’escapoleixo, excusant-me sense que ningú no m’ho demani. El petit poeta que s’amaga en algun lloc, sota la meva pell, viu clandestinament dins meu. Penseu que el primer poema del meu primer llibre de poemes, que va ser una mena de reescriptura d’un poema de Joseba Sarrionandia, es deia «Hil da» («Ha mort») i feia referència a la poesia. No obstant això, continuem escrivint.\nSamuel Beckett va dir alguna vegada que l’escriptor contemporani és un ésser deficient, i que no tenim més remei que escriure a partir d’aquesta deficiència. Com deien les darreres paraules del seu personatge innomenable (L’Innommable, 1950): «Has de continuar endavant. No puc continuar endavant. Continuaré endavant». Sento que tinc aquesta ordre paradoxal quan escric, i (potser) especialment quan escric poesia.\nDe vegades s’ha dit, i jo crec que és una idea correcta, que cada llibre de poesia ha de crear la seva poètica, una manera pròpia d’escriure. Més que no pas amb l’ajut d’un receptari preestablert, els poemes es creen amb la seva pròpia acció i redacció. M’hauria agradat haver creat els meus així. Diria que tots dos llibres són força diferents, ja que em vaig esforçar perquè ho fossin, perquè cadascun fos capaç de crear el seu propi món. La majoria de lectors m’han dit això, tot i que algú també m’ha comentat que en tots dos llibres hi ha una mena d’atmosfera comuna. Això tampoc no seria dolent, perquè si no ens tornaríem ben bojos, ja que no és fàcil deslliurar-se completament d’un mateix —ni dels propis fantasmes, ni dels propis llibres. I, almenys de moment, continuo estimant la salut, més que la poesia mateixa, segons sembla.\nTraduït per Adriano de Mata


Petita història de les vies verdes de Girona | Sostenible\n10/05/2018 - 08:58\nLa Petita història de les vies verdes s'ha presentat avui a la Diputació de Girona, amb la presència del vicepresident tercer de la Diputació, Albert Piñeira, i el president del Consorci de les Vies Verdes de Girona, Albert Gómez.\nL'editorial Mediterrània es va interessar a fer-se ressò de la història d'aquestes rutes, vinculades a la història dels carrilets de Girona, i va presentar la proposta d'edició al Consorci, que alhora la va valorar amb la Diputació de Girona. La Diputació va encarregar l'edició i la impressió de 2.500 exemplars a l'editorial, amb un cost de 8.540 euros més IVA. Dos mil exemplars són propietat de la Diputació, que els distribuirà a punts de venda de Girona i en facilitarà a la seva xarxa de biblioteques; els cinc-cents restants són propietats de l'editorial i es distribuiran per la resta del territori català.\nAlbert Piñeira, vicepresident de la Diputació de Girona, ha remarcat que «la Diputació participa en la difusió de les rutes, la història i el valor de les vies verdes com a espai de lleure i salut i com a pretext per parlar del patrimoni natural i cultural».«La Petita història de les vies verdes fa un recorregut des de final del segle XIX (amb la burgesia industrial) fins a l'actualitat (del pas de la via fèrria a la via verda)».\nAlbert Gómez, president del Consorci de Vies Verdes, ha destacat que «la proposta d'aquesta edició lliga perfectament amb la voluntat que les vies verdes de Girona siguin un espai de lleure per a tots els públics, i també un espai de recuperació de la memòria». I n'ha apuntat els objectius: «divulgar les vies verdes en un llenguatge entenedor; mantenir la memòria històrica i patrimonial de les comarques gironines, i potenciar el turisme actiu i saludable».\nLa Diputació i el Consorci contribueixen, així, a recuperar la memòria dels traçats, donat que la història de les vies verdes ha estat sempre lligada a la història de les poblacions que les conformen, als hàbits de la seva gent, al desenvolupament econòmic i a l'oci. La Petita història de les vies verdes de Girona és un llibre il·lustrat i pensat per a nens, però que s'adreça a tota la família.\nLa col·lecció «Petites Històries» s'edita des de l'any 1983, i amb aquest llibre sobre les vies verdes de Girona s'ha arribat al número 312. Tots els llibres de la col·lecció, la més extensa i emblemàtica de l'editorial, són contes de no-ficció que tracten temes i fragments de la història de Catalunya: monuments, poblacions, festes, actes populars... Els autors són diversos, o bé escriptors reconeguts o experts en la temàtica que s'explica, i les il·lustracions, de Pilarín Bayés.


El consistori repintarà les senyals d’Stop i els passos de vianants i crearà quatre places d’aparcament per a discapacitats\nper Redacció dimecres, 20 de febrer 2019 - 19:20h\nPalau d'Anglesola | LleidaDiari.cat\nEl Palau d'Anglesola millorarà la senyalització viària del municipi, ja que en alguns indrets es troba gastada i poc visible degut al pas del trànsit i les condicions meteorològiques. Concretament es repintaran les senyals d'Stop i els passos de vianants del terra, també es crearan quatre places d'aparcament per a minusvàlids, dues davant del poliesportiu i dues més al consultori mèdic.\nL'empresa que durà a terme aquesta millora és Fundació Ilersis (antic Shalom Taller), entitat sense afany de lucre i declarada d'utilitat pública de Lleida, la qual treballa per la integració social i educativa de persones amb discapacitats psíquiques o de col·lectius amb risc d'exclusió social. El pressupost de la millora és de 8.000 euros més IVA.\nRamon Farnell, regidor d'urbanisme, afirma que era necessari aquest manteniment viari, «Especialment la creació d'aquestes quatre places d'aparcament per a minusvàlids, ja que ni el poliesportiu ni el consultori mèdic disposaven de places d'aparcament per a persones amb discapacitat i en un municipi com el Palau era imprescindible atendre aquesta necessitat». L'adjudicació s'ha dut a terme mitjançant un contracte menor de serveis, el consistori preveu iniciar les obres de manteniment en els dies vinents.\nPolèmica pels llaços grocs al Palau


Badanotis :: La ludoteca del Museu de Badalona ja està en marxa\nLa ludoteca del Museu de Badalona ja està en marxa\nEs tracta d’una nova activitat pensada perquè els infants puguin conèixer la civilització romana a través del joc\nRedacción - 17/07/2012 02:37\nEl Museu de Badalona continua demà dimarts, 17 de juliol, a partir de les 17 hores, i dimecres, dia 18, la ludoteca romana que s'ha estrenat aquest mes de juliol i que va adreçada a nens a partir dels cinc anys. Es tracta d'una instal·lació, completament original, pensada i dissenyada específicament per ser ubicada al museu de la ciutat amb la voluntat que es converteixi en una nova atracció perquè els més petits puguin acostar-se a la civilització romana a través del joc i de l'experimentació. Per poder-hi participar cal fer una inscripció prèvia al Museu de Badalona.\nAquest espai de descoberta està integrat per set àmbits, cadascun d'ells inspirat en diferents aspectes de la vida quotidiana dels nostres avantpassats romans, com són un triclini, una cuina, una parada de mercat, unes latrines, un campament militar, una zona de jocs i un espai on es podran caracteritzar i vestir com autèntics ciutadans de Baetulo.\nLa ludoteca permet als nens convertir-se en romans per una bona estona i adoptar els rols d'alguns dels personatges més significatius de la societat de fa més de 2.000 anys. Patricis, senadors, soldats, dames distingides i esclaus es passejaran pel Museu de Badalona, seguint únicament les pautes que els dicta la imaginació i la creativitat dels infants.


S'aprova sol·licitar l'informe al Consell Jurídic Consultiu sobre la caducitat del PAI dels sectors 31 i 32, amb la sorpresa de l'abstenció de CET | AJUNTAMENT DE GODELLA\nSECTORS 31 I 32\nS'aprova sol·licitar l'informe al Consell Jurídic Consultiu sobre la caducitat del PAI dels sectors 31 i 32, amb la sorpresa de l'abstenció de CET\nEl grup de Govern proposa caducar aquest PAI, que porta més d'11 anys aturat.\nEl ple de l'Ajuntament de Godella va aprovar ahir, dijous 28 de setembre, la sol·licitud del dictamen al consell jurídic consultiu per a declarar la caducitat del PAI de sectors 31 i 32 (torreta del Pirata), després l'11 anys sense haver-se executat, gràcies als vots favorables de Compromís, PSOE i EU, i la sorprenent abstenció de Canviem Entre Tots, que fins ara sempre s'havien manifestat a favor de caducar aquest PAI.\nUna edil del PP també es va abstindre, i tres dels seus companys juntament amb el regidor de Ciutadans van votar en contra, la qual cosa no va impedir que aquesta proposta eixira endavant. Per a l'alcaldessa, Eva Sanchis, fou «sorprenent l'actitud del PP, en una defensa acèrrima dels interessos de la propietat».\nTant el PP com Ciutadans van manifestar la seua intenció d'acatar l'informe del tècnic municipal, que recomanava la continuïtat d'aquest PAI, tot i atenent a l'interès general. No obstant, Sanchis va assenyalar que «l'apreciació de l'existència d'interès general com a causa de no caducitat del PAI és competència dels representants de la població al ple i no d'un tècnic municipal».\nL'alcaldessa va recordar a la corporació que, al demanar l'informe del Consell Jurídic Consultiu, s'està complint amb la legalitat i que «resulta vergonyós que durant tots estos 11 anys no s'haja executat el PAI i ningú haja fet res». En qualsevol cas, i a l'espera de que es pronuncie el Consell Jurídic Consultiu, la possible caducitat del PAI no té per què suposar necessàriament la requalificació dels terrenys com a no urbanitzables.\nHi ha causa legal per a la caducitat, donat l'incompliment de la societat responsable de la urbanització de les obligacions que tenia com a tal, i la proposta sol·licitada en el termini d'al·legacions per la mercantil suposa una modificació del projecte d'urbanització que va en contra de l'article 135 de la LOTUP, que estableix el següent: "si fora necessari que l'actuació urbanística s'executara en forma diferent a la programada inicialment, haurà de procedir-se a la resolució del programa d'actuació en vigor i a la tramitació d'un altre sota les condicions pertinents d'acord amb la llei".\nL'expedient complet serà ara remés al Consell Jurídic Consultiu per a aquest emeta el dictamen preceptiu però no vinculant a la proposta de caducitat de l'esmentat PAI.\nAlgunes dades sobre el PAI dels sectors 31 i 32:\n158,842,65 m2 de superfície total\n92.333.30 m2 adjudicats de parcel·les edificables\n59.604,28 m2 de sostre edificable\nEntre 550 i 600 vivendes projectades


Preu competitiu nou Models de seguretat d'acer porta (WX-ND-005) proveïdors i fabricants - Xina Factory - WANXIN\nPreu competitiu nou Models de seguretat d'acer porta (WX-ND-005)\nSi vas a competitiu de costum a l'engròs preu nous models de porta de seguretat d'acer (wx-nd-005) amb preu barat, Benvingut al contacte amb la nostra fàbrica. Som un dels coneguts preu competitiu nous models d'acer seguretat porta (wx-nd-005) fabricants i proveïdors a la Xina. I els nostres productes són de disseny excel·lent i materials de qualitat. Si us plau estar segur comprar.\nHot Tags: preu competitiu nous models de porta de seguretat d'acer (wx-nd-005), Xina, fàbrica, proveïdors, fabricants, majoristes, costum, barat, comprar\nDoor(WS-SS-159) de seguretat exteriors sola d'acer i...\nVenda calenta qualitat Popular d'acer porta de fusta...\nDoble porta fulles exteriors fusta Door(WX-SW-147)\nQualitat fiables nous Models d'acer porta de seguret...


Els tests en origen es demanaran als turistes que vulguin passar a Andorra quatre nits o més - Altaveu el diari digital d'Andorra\nEls tests en origen es demanaran als turistes que vulguin passar a Andorra quatre nits o més\nCada setmana es revisarà els països els ciutadans dels quals s’hauran de fer una PCR o una TMA abans de viatjar al Principat donant per fet que mai s’hi inclourà ni Espanya, ni França, ni Portugal\n05/11/2020 (18:01 CET)\nVerònica Canals durant l'entrevista. ATV\nEls tests de detecció del coronavirus en origen es demanaran aquest hivern als turistes que vulguin venir al Principat a passar quatre nits o més. Donant per fet que els viatgers d’Espanya, França i Portugal no hauran d’acreditar mai a l’avança que són negatius a la Covid, el llistat de destinacions d’origen els ciutadans de les quals s’hauran de fer una PCR o TMA 48 hores abans d’arribar a Andorra es revisarà cada setmana. Aquells països que la UE els consideri com a verds en el mapa que elabora en relació amb la pandèmia quedaran exclosos del llistat.\nAixí ho ha explicat la ministra de Turisme, Verònica Canals, durant una entrevista al programa ‘La Rèplica’ d’Andorra Televisió. La titular ministerial ha explicat que de la revisió setmanal dels països respecte dels quals es demanarà test a l’origen se n’encarregarà el ministeri de Salut tenint en compte els paràmetres diversos que s’usen per controlar la malaltia. Canals ha assegurat que més enllà dels colors que imposa la UE a cada Estat, Andorra tindrà molt en compte el nombre de tests que fan la resta de països als seus ciutadans, entre altres coses per donar valor als cribratges que es fan al Principat.\nGovern ‘obligarà’ per decret als turistes de llarga estada a venir amb un test negatiu de Covid\nCanals ha explicat que es deixa fora Espanya, Portugal i França de l’exigència d’una prova homologada negativa en origen per poder venir a Andorra als turistes de llarga estada perquè “hi tenim convenis sanitaris que ens permeten garantir cobertures i despeses mèdiques i d’altres temes sanitaris” a banda d’una eventual repatriació. La titular ministerial ha preferit no aventurar-se a assenyalar si l’exigència del test en origen es perllongarà durant tot l’hivern o no. “Tres mesos és molt temps”, ha indicat Canals, que ha deixat entreveure que en el moment que hi hagués una vacuna d’ús general aquesta exigència es podria llevar.\nLa ministra ha explicat que les campanyes turístiques se centraran en un primer moment en les dues destinacions de proximitat més referents (Espanya i França) i que a poc a poc i en funció de com evolucioni la situació s’anirà ampliant cap a indrets més llunyans. Canals ha afirmat que la voluntat d’Andorra és ‘vendre’ “una imatge forta de país” remarcant el concepte de seguretat i el de natura, entre altres. Alhora, Verònica Canals ha afirmat que “cada vegada els operadors turístics s’interessen més en voler saber quin és l’estat de salut de la nostra població” i d’aquí la decisió de “cribrar setmanalment” el 40% de la població entre la qual hi haurà el 90% de les persones que estiguin relacionades amb el turisme.\nFEDA tanca el primer trimestre amb pèrdues de fins a 12 milions\nMalestar entre els potencials usuaris del CREI pel retard en la posada en marxa\nEmbargada una societat que es ‘ven’ com un laboratori de cànnabis a Andorra\nLes rebaixes comencen amb incertesa per a l’eix comercial\n‘Los Manolos’, pràcticament tradició d’Andorra la Vella\nRetards en els materials ajornen l’inici de les obres a Prat de la Creu\nVives ordena sacerdots al vicari d’Encamp i a l’exorganista de Sant Julià\nEstupefacció al món de la neu per l’aparició esquarterat d’un ex-treballador de Saetde\nAparatós accident en les immediacions de la rotonda del túnel del Dos Valires, a la Massana\nCrèdit Andorrà exigeix rebaixes de fins al 50% del salari a personal de Vall Banc per seguir al grup\nDenúncia internacional dels antics propietaris de BPA: “Va ser un sabotatge”\nDues funcionàries representaran els assalariats al consell d’administració de la CASS


La relació pacient-terapeuta: interacció i canvi | SEP\nHome/La relació pacient-terapeuta: interacció i canvi\nLa relació pacient-terapeuta: interacció i canvi\nJoan Coderch i Neri Daurella\nINICI: 5 d’octubre de 2018\nHORARI: Segons divendres (excepte octubre, perquè el segon és festiu) de 20 a 22 h.\nDATES:  5/10, 9/11, 14/12  11/1, 8/2, 8/3\nDes dels actuals coneixements aportats per les anomenades Ciències de la Complexitat o Teoria de la no Linealitat, sabem que el éssers humans, en tant que organismes vius, constitueixen sistemes dinàmics, adaptatius, auto-organitzadors i no lineals. En tot procés psicoanalític o psicoterapèutic, como en tota relació interpersonal, els sistemes pacient i terapeuta interaccionen entre si, i aquesta interacció dóna lloc a fenòmens emergents. En aquest sentit, entenem per fenòmens emergents aquells que no poden explicar-se per la suma o naturalesa dels elements que interaccionen entre si, sinó que apareixen com a fenòmens conseqüents a la interacció. La psicoanàlisi relacional no es centra en l’estudi de la relació que estableixen pacient i terapeuta en el significat social de la paraula, como amb molta freqüència es malentén, sinó en la interacció que, inevitablement, es produeix en tota relació humana. En la clínica, l’objectiu es el d’afavorir un tipus d’interacció que promogui canvis positius en l’organització i creixement d’ambdós sistemes.\nA psicoanalistes, psicoterapeutes, psicòlegs i, en general a tots els professionals de la salut mental.\nAconseguir que els assistents assimilin la teoria i conceptes bàsics del paradigma relacional, dirigit a la comprensió de les relaciones humanes, essencialment basades en les emocions, tan en la clínica psicoterapèutica com en la vida quotidiana.\nTeoria dels sistemes dinàmics intersubjectius, adaptatius i no lineals; intersubjectivitat; hereto -regulació i auto regulació; experiències terapèutiques;\nLectura i discussió de treballs basats en l´estudi de la intersubjectivitat i de la interacció pacient-analista, així com dels fenòmens emergents als que donen lloc, publicats en revistes de la especialitat.\nJoan Coderch: Doctor en Medicina. Psiquiatra. Psicoanalista titular con funciones didàctica de la SEP-IPA. Expresident de la SEP. Ex professor adjunto de psiquiatria de la Universitat de Barcelona. Professor Emèrit de la Universitat Ramon Llull. Experiència en la direcció de diversos seminaris a la SEP.\nNeri Daurella: Llicenciada en Psicologia, Especialista en Psicologia Clínica. Psicoanalista (membre de la SEP i de IARPP).\nParticipació de cada assistent en el diàleg.\nAssistència mínima del 80% de les sessions\nÍndex dels Seminaris (curs 2019-2020)\nBion i Matte Blanco; un intent de comprensió dels estats mentals primitius\nDesenvolupament de la personalitat i aprenentatge de l'experiència\nEvolució històrica del pensament psicoanalític\nIniciació al treball psicoanalític grupal\nL’interés central de l’analista relacional: experiència i context\nVigència del pensament d’en Pere Folch\nVisió psicoanalítica del feminisme\nWinnicott. Transicionalitat, relacionalitat i intersubjectivitat


Desarrollo de la materia de Lengua Castellana y Literatura de 4º de ESO desde la mirada competencial: una alternativa al libro de texto\n1 Comentari - 1 Visita\nYolanda Sediles Barranco\nEl primer gran bloc d'aquest treball està destinat al professorat: apartats 1 i 2. En ells es poden veure qüestions relacionades amb la interpretació del currículum basat en competències. A partir d'uns plantejaments inicials que tot el personal docent pot fer-se, es mostra un recorregut que s'iinicia amb la lectura del currículum fins arribar a conclusions que determinen el disseny de les seqüències portades a l'aula. A continuació, doncs, es presenta el material per a l'alumnat (apartat 3): desenvolupament de seqüències didàctiques per a tot el curs o distribuïdes per trimestres- amb algunes indicacions metodològiques, com son per exemple els passos seguits a la seva aplicació. Els diagrames representatius inicials, els objectius proposats i la taula final que indica quines evidències han de mostrar poden servir com a referents per a la programació del curs.\ncurrículum, àrea curricular, centre d'ensenyament, innovació educativa, investigació educativa, llengua espanyola\nEducació secundària obligatòria - Llengua castellana i Literatura + informació\nESO; Biblioteca/Centre de documentació; Altres\nNO FUNCIONA L'ENLLAÃ tlloret el 05/09/2017\nPodrÃeu actualitzar l'enllaÃ§ si us plau? GrÃ cies


L'adéu de Sonejee, per la porta gran - El Periòdic d'Andorra\nCardiff -enviat especial-\nL'adéu de Sonejee, per la porta gran\nAmb 105 internacionalitats, el capità de la selecció de futbol posa punt i final a Gal·les a una carrera de 18 anys\nÒscar Sonejee moments abans de l’inici del Gal·les-Andorra, dimarts. | AFP PHOTO / GEOFF CADDICK\nL’escenari, el Cardiff City Stadium. Ambient de gala per celebrar la primera vegada en la qual Gal·les es classificava per a una Eurocopa. Era el minut 70, quan succeïa un fet que per al públic britànic passava del tot desapercebut, però per a la delegació andorrana era realment especial. Òscar Sonejee, l’home que més vegades ha vestit la tricolor, deixava el camp en el darrer matx que juga amb el combinat nacional. Un futbolista que ha deixat petjada, que l’any vinent penjarà les botes.\nAquest no va ser un desplaçament qualsevol. Amb 39 anys i el final de la fase de classificació, era el dia assenyalat. A la banda, el quart àrbitre marcava que el número divuit substituiria al quatre. Josep Manel Ayala per Sonejee. Aquest, en veure-ho, va posar el braçalet de capità a Ildefons Lima i va començar a abraçar-se amb alguns dels seus companys sobre el mateix terreny de joc. El públic pensava que era una arma més per perdre temps i va xiular l’acció tímidament. L’àrbitre, l’holandès Kevin Blom, ja estava avisat de la situació pel propi jugador i li va dir que no hi havia problema. A la banda es va fondre en una sentida abraçada amb Ayala, i tot seguit, amb els integrants de la banqueta, sense deixar-se’n cap. Fins i tot amb l’aficionat argentí que es trobava a la graderia i que sempre que pot va a veure a la selecció.\n«Va ser un moment molt emotiu», exposa Sonejee, admetent també que «tenia nervis i se’t passen moltes coses pel cap». Però no només va ser especial aquest instant a la gespa de Cardiff, sinó «tot el que va envoltar el partit». El viatge va ser per recordar. Fins i tot en la xerrada prèvia al matx el cos tècnic va tenir unes paraules destacant la seva trajectòria, «els anys que portava, agraint-me eltemps que he estat allà». Contra Gal·les la selecció va disputar un dels millors partits de la fase de classificació per a l’Eurocopa, un fet que va acompanyar el comiat. «Va ser tot com si estés preparat. L’ambient, el partit que es va viure, el 0-0 a la mitja part i l’ocasió que vam tenir de donar la campanada», remarca.\nLa seva història a la selecció començava un 22 de juny de 1997. Amb 21 anys feia el debut amb l’absoluta. Va entrar en la convocatòria per una gira d’amistosos a terres bàltiques i s’estrenava contra Estònia a la ciutat de Kuressaare. Al Linnastaadion Andorra va perdre per 4-1, però allà començaria el camí internacional d’aquell noi. Era el primer dels 105 partits que jugaria amb la selecció. «No m’esperava el dia que vaig debutar» arribar a unes xifres com aquestes, que suposen tot un rècord al futbol nacional. En aquest període de divuit anys ha marcat quatre gols, tres en amistosos. El primer, tres dies després del seu debut, contra Letònia el 1997. El seguirien amb Malta (2000) i Moldàvia (2013). I un en partit oficial, davant Kazakhstan (2009).\nÉs l’únic jugador centenari andorrà. I aconseguint-ho tenint minuts i mantenint la titularitat en els darrers enfrontaments. Aquest fet és el que l’ha portat a allargar la seva presència: «Sabent que estava aportant al grup és el que m’ha fet continuar i lluitar». Pel cap li passen moltes vivències i tot el que ha après amb una pilota als peus: «Mires cap enrera i veus anys de concentracions, partits, companys i entrenadors. Això t’enriqueix i et forma com a persona». No només vol quedar-se amb un únic moment especial, perquè en té varis, com «el debut, jugar amb França a Saint-Denis, quan a punt estem d’empatar amb França a Montjuic i la victòria» davant Macedònia, de moment, l’única en partit oficial.\nRendiment a les fases\nFa una dècada que la selecció no suma cap punt en una fase. Ell en va arribar a obtenir cinc en una. En aquella època hi havia jugadors que es trobaven jugant a la Segona B, que «donava un plus» que juntament amb els joves que hi havia es produïa una «barreja que funcionava molt bé». Assegura que hi ha futur entre els que pugen, però s’ha de seguir treballant i tenint en compte de qui són els uns i els altres. «Hem de ser realistes. Tots volem tornar a puntuar i ho intentem, però a vegades no ens adonem de la diferència que hi ha. No només en aquest cas amb Gal·les o Bèlgica, sinó amb qualsevol, com Xipre, que quasi es classifica».\nMolts futbolistes un cop deixen enrera la seva carrera com a jugador es passen a les banquetes. Sonejee ja entrena en categories de base des de fa uns anys. Podria ser un candidat a ocupar en un futur la banqueta de seleccionador absolut. De moment només diu que «estic gaudint amb els joves i intentant progressar. El temps dirà si estic capacitat». Però assenyala que «el somni de qualsevol jugador que es retira és arribar el més alt possible». De moment, «no hi penso, però seria un repte». Sobre Koldo Álvarez, el seu seleccionador els darrers anys, subratlla que és «impressionant» el que treballa i com ho viu. «Treballa més que ningú».


RECERCA EN SANITAT ANIMAL | 15/04/2004 Ruralcat\nSiurana veu l¿IRTA com un referent a Europa en sanitat animal\nEl conseller d¿Agricultura, Ramaderia i Pesca, Antoni Siurana, va destacar ahir el paper que l¿IRTA tindrà com a centre de referència europeu gràcies al Centre de Recerca en Sanitat Animal (Cresa) que començarà a funcionar l¿estiu que ve i que serà el laboratori de seguretat biològica més modern d¿Espanya. Siurana ho explica durant el Consell d¿Administració de l¿IRTA en què es presentà la memòria anual 2003.\nSiurana durant el Consell d¿Administració de l'IRTA. Foto: DARP\nEl responsable del DARP, que va fer un repàs de les principals activitats de l¿IRTA (la investigació que du a terme en producció i sanitat animal i vegetal i seguretat alimentària, entre altres) així com dels projectes de futur, va destacar que el Centre de Recerca en Sanitat Animal es posarà en funcionament aquest estiu a Bellaterra i comptarà amb un pressupost de 14,2 milions d¿euros. A més, segons Siurana, promourà la recerca, el desenvolupament tecnològic, els estudis i la difusió del coneixement en tots els aspectes de la sanitat animal relacionats amb la innovació en la producció. Entre els projectes i programes d¿actuació de l¿IRTA durant el 2003 destaquen la millora de la qualitat i avaluació ambiental en hivernacles mediterranis, les alternatives a la desinfecció química del sòl en fruiters amb finançament de la Unió Europea, la gestió de la fertilització nitrogenada en blat de moro, la millora del blat dur per eficiència de l¿ús de l¿aigua, la transformació en arròs, les implicacions nutricionals i mediambientals de l¿ús de la fitasa en nutrició animal, la seguretat alimentaria en salsitxes tradicionals curades, el control de la incidència de salmonel·la en porcí i el pleurogeen (genòmica de peixos plans: hàlibut i llenguado). Una altra de les activitats importants de l¿IRTA és també la transferència de tecnologia a través de contractes d¿assistència tècnica i transferència dels quals se n¿han fet més de 300 al llarg del 2003 i s¿han subscrit entre patents, títols de la propietat vegetal i altres sistemes de protecció intel·lectual, més de 60 patents. També ha efectuat 150 jornades de divulgació a les quals han assistit més d¿11.000 agricultors. A més a més, durant l¿any 2003 l¿IRTA ha contractat amb més de 1.000 empreses diferents, de les quals un 60% són catalanes. Altres actuacions significatives han estat la signatura del Consorci CSIC-IRTA en genètica molecular vegetal i la posta en marxa en millora genètica de poma i pera amb Nova Zelanda que ha significat la constitució d¿una agrupació d¿interès econòmic (FruitFutur) que ha d¿aportar al sector català noves varietats de poma i pera en el transcurs dels propers anys. Al llarg del 2003 des de l¿IRTA també s¿ha donat impuls als treballs en tecnologia del reg: estratègies de reg deficitari, caracterització ecofisiològica, ús eficient de l¿aigua, etc. amb aplicació als àmbits de la jardineria i paisatgisme, dels conreus agrícoles, i de les superfícies forestals cremades. Traçabilitat i seguretat alimentària\nSiurana també va destacar la finalització del projecte de traçabilitat en fruita, que fa un seguiment de la traçabilitat en fruites i hortalisses, mitjançant una plataforma informàtica, i que va gaudir d¿una subvenció molt important de la Unió Europea. D¿altra banda, l¿IRTA ha finalitzat també un projecte internacional finançat per l¿Agència Espanyola de Cooperació Internacional (AECI) sobre l¿acceptabilitat de carn de l¿Uruguai al mercat Europeu, que ha demostrat la millor acceptabilitat per part dels consumidors espanyols a les carns (vedella i xai) autòctones front a les d¿origen sud-americà. Un dels àmbits importants de treball en el 2003 ha estat l¿estudi del flux de gens amb conreus de blat de moro transgènic, el qual ha de servir de base per l¿aplicació de normes de coexistència de conreus tradicionals i conreus transgènics a l¿agricultura catalana. En aquest àmbit també destaca el fort impacte en el mercat del clon d¿arbequina IRTA I-18, que es va iniciar l¿any 1999. A més a més, s¿han posat en marxa 7 assajos de la selecció clonal de la varietat d¿empeltre a les localitats de Borges Blanques, Reus, Mora, Batea, Tivenys, Santa Bàrbara i La Galera. Aqüicultura\nEn l¿àmbit més concret de l¿aqüicultura, Siurana es va referir a l¿inici dels estudis sobre la influència de l¿origen de la llavor en el desenvolupament del cultiu del musclo al Delta de l¿Ebre. Així mateix, també s¿estan posant a punt dietes i mètodes de reproducció de cria i engreix amb finalitats de producció o de repoblació de noves espècies d¿interès com poden ser el dèntol i el llenguado.


Butlletí d'Actualitat Jurídica i Sindical del CERES i del Gabinet Tècnic Jurídic de CCOO Catalunya (Núm. 59)\nLa reducció de jornada amb canvi de torn, el dret a tiquet restaurant i la incapacitat permanent absoluta o total són els temes abordats per les sentències judicials que comenten a la primera secció del Butlletí, sobre l'activitat del GTJ de CCOO de Catalunya. En els tres casos, es dona la raó a la part treballadora.\nLa secció laudes d'eleccions sindicals presenta un comentari sobre el còmput de treballadores i treballadors presents, a l'hora de determinar el nombre de representants a triar en processos electorals. Aquest article s'acompanya de diversos laudes i sentències judicials de referència.\nLa secció estudis jurídics i sindicals s'encapçala amb l'informe sobre els motius d'afilació d'altes recents a CCOO de Catalunya. També s'inclouen guies i recomanacions de negociació col·lectiva i altres informes i estudis: sobre les persones treballadores de l'economia de plataformes a València (elaborat per la Universitat de València) o sobre les inaplicacions de convenis col·lectius.\nLa secció jurisprudència inclou comentaris de Eduardo Rojo i Ignasi Beltran als seus respectius blogs de sentències sobre falsos cooperativistes a indústria de la càrnia i sobre l'extensió de clàusules de conveni col·lectiu a persones treballadores d'empresa contractista.\nA la secció enllaços hem afegit una nova edició del Butlletí del Tribunal Laboral de Catalunya.\nEl Butlletí a Facebook\nDarrers butlletins jurídics publicats


Es un conjunt residencial situat en ple eixample de Barcelona, concretament al Carrer Rosselló, nº 24-26 cantonada amb el carrer Rocafort, enfront jardins Montserrat. Zona molt ben comunicada per metro, autobús i amb àmplia dotació comercial. Molt proper a l’estació de rodalies de Sants i del centre comercial Les Arenas, entre d’altres.\nLa promoció disposa de dues edificacions; connectades entre sí a través de passarel•les dissenyades amb fusta que envolten el gran atri central del edifici. La promoció disposa d’un total de 24 habitatges, situats 20 d’ells entre les plantes primera a cinquena; més 2 àtics en planta sisena i 2 dúplex en planta baixa amb pati. A les plantes soterrani, es troben situades 31 places d’aparcament i trasters. Els habitatges disposen de 2, 3 i 4 habitacions segons la seva tipologia.\nEn planta baixa es troba situat l’accés a l’edifici i la zona d’ascensors, que disposa d’un gran atri central i els accessos a 2 habitatges dúplex amb pati. Aquests habitatges tenen una superfície aproximada de 100 m², construïts amb 3 dormitoris i pati d’entre 75 i 80 m2, més una zona comunitària amb piscina per a ús exclusiu d’aquestes 2 úniques vivendes. També en planta baixa es situen 3 locals comercials amb altell.\nA cadascuna de les plantes pis es distribueixen quatre habitatges a un sol nivell, als que accedim des de les passarel•les que envolten el gran atri central de l’edificació. Amb superfícies que oscil•len entre 70 i 115 m², tots ells disposen d’àmplia terrassa i balcons amb persianes de llibret, típiques de l’eixample.\nA planta àtic, trobem dos únics i espectaculars habitatges amb àmplia terrassa privada de aprox. 30m2.\nL’edifici disposarà d’un espai comunitari amb gimnàs, ubicat a la planta altell així com piscina d’us comunitari en planta sisena.


Càtedres de la UdG > Webinar "La salut i el treball en el Marc de la Covid-19"\nEl passat dimarts dia 30 de juny va tenir lloc el nostre quart webinar, a on vam parlar de la relació de la salut i el treball amb els canvis produïts per l'aparició del coronavirus.\nPrograma del webinar "La salut i el treball en el marc de la COVID-19" del proper 30 de juny\nL'objectiu del webinar va ser parlar sobre la salut i el treball des de tres perspectives: la conciliació i reforma horària; viure el teletreball en positiu i la perspectiva de gènere lligada a l'àmbit laboral\nEn aquest seminari online vam comptar amb la participació de Mar Sabadell, professora dels estudis d'Economia i Empresa de la Universitat Oberta de Catalunya (UOC); Alexis Serra, director de l'oficina per a la reforma horària de la Generalitat de Catalunya i Lídia Farré professora lectora de la Facultat d’Economia i Empresa de la Universitat de Barcelona (UB).\nLa sessió va estar moderada per Maria Dolors Solé. Co-chair de l'European Network for Workplace Health Promotion (ENWHP) i consellera tècnica del Centro Nacional de Condiciones del Trabajo (INSST).\nUna vintena d'assistents van poder reflexionar de temes tan importants com el teletreball, que segons Mar Sabadell, durant el confinament és el que ha permès que la majoria d'empreses hagin pogut continuar amb la seva activitat, però sense tenir en compte algunes variables psicosocials, i per tant dir que ens ha permès conciliar és un error i s'ha de realitzar un plantejament de millora.\nPer la seva part, Alexis Serra va afirmar que la pandèmia i el confinament van alterar l'ús del temps de les persones i que el teletreball no ha suposat cap millora en la percepció dual de les coses, potenciant la diferència en termes de gènere. Donant continuïtat al tema de gènere, Lídia Farré va explicar com, segons un estudi que han realitzat, l'impacte de la crisi recau amb més intensitat sobre les dones, especialment en les dones i les persones treballadores amb un nivell d'estudis més baix van patir més la pèrdua del treball. A més les dones s'han fet càrrec de la majoria de les tasques de cura d'infants i tasques de la llar. Tots aquests punts evidencien la necessitat de polítiques de reactivació econòmica per evitar les desigualtats de gènere en el treball.\nUn cop finalitzada la primera part, Dolors Solé va realitzar preguntes a tots tres ponents, a on van sortir temes com si estem preparats per liderar grups virtuals de treball, l'impacte i necessitat que ha tingut el tancament de les escoles així com la importància de la digitalització universal.\nPer últim es va arribar a la conclusió que ens hem de transformar des de dintre, les persones, les empreses i la societat. I tenir en compte els factors psicosocials en cas que el confinament torni. Els plans de contingència han d'estar preparats.\nAquest webinar ha tancat el nostre cicle de quatre webinars, a on hem parlat de les transformacions post COVID-19


La llegenda de Sant Jordi | Escola Cifuentes\nPerò de sobte, muntat en un cavall blanc, va aparèixer un cavaller. El seu nom era Jordi i venia a salvar a la Princesa i a tota la població de Montblanc. Va lluitar de la manera més heroica i valenta contra el drac i, finalment, va\naconseguir travessar-lo amb la seva llarga llança. D’aquesta manera el cavaller no només va vèncer al drac, alliberant a tota la població d’aquell horror, sinó que també va salvar a la princesa d’una mort segura.\nInici del curs 19-20 i reunions informatives\nLlistat de llibres pel curs 19-20


Appartement Drei Brüder Zell Am See Àustria - Ofertes d'hotels amb els MILLORS DESCOMPTES EN LÍNIA\nKnappenweg 8, Schuttdorf, Zell Am See, Àustria, 5700 - Veure al mapa\n"Fully equipped apartment nicely done and clean.location is a..."\nBen posicionat a Schuttdorf, Appartement Drei Brüder és un lloc ideal d'inici d'excursions a Zell Am See. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb les atraccions principals de la ciutat com Club de Golf Zell am See-Kaprun a prop, els visitants de l'hotel estaran encantats amb la seva localització.\nAmb una oferta de serveis hotelers superior i ampla gama d'entreteniment, Appartement Drei Brüder és compromet a que la seva estada sigui el més còmoda possible. L'hotel ofereix habitació familiar, instal.lacions de barbacoa per garantir el més gran comfort possible als seus clients.\nTotes les instal.lacions per als clients, ofereixen comoditats destinades a assegurar tot el comfort possible. L'hotel ofereix instal.lacions fantàstiques, incloses camp de golf (a 3 km), esquí, ping pong, jardí, per ajudar-vos a relaxar després d'un carregat dia a la ciutat. Si buscau un allotjament còmode i adequat a Zell Am See, faci de Appartement Drei Brüder la vostra llar.\nTots els tipus de viatgers (55) Parelles (5) Famílies amb infants petits (39) Famílies amb infants grans (11) Grups (3)


UNA FITA HISTÒRICA: ES TRENC (MALLORCA) JA ÉS PARC NATURAL - Hiperbòlic - Revista digital jove i universitària\nEl Parlament de les Illes Balears va aprovar fa uns mesos la declaració de Parc Natural Maritimoterrestre es Trenc-Salobrar de Campos (Mallorca). La presidenta del Govern de les Illes, Francina Armengol, va assegurar que aquesta declaració constitueix una "fita històrica" que "respon a una demanda social" expressada des de fa quasi quaranta anys, que "venia marcada també per la Llei d'espais naturals i estava recollida en els Acords pel Canvi" (entre els grups d'esquerra: PSIB-PSOE, MÉS i Podem), la qual cosa confirma "el bon ritme de compliment que estem assolint envers allò que vàrem acordar" ara fa dos anys.\nArmengol (PSIB-PSOE) va ressaltar "l'alt valor ecològic i paisatgístic des Trenc-Salobrar de Campos, un dels espais més emblemàtics de les Illes Balears i de tota la Mediterrània", motiu pel qual "era necessari impulsar definitivament la protecció, per garantir la sostenibilitat i l'equilibri de la flora, la fauna, els elements que fan únic aquest indret i la seva realitat econòmica".\nRemarcant les paraules de la presidenta, el vicepresident i conseller de Turisme, Biel Barceló (MÉS per Mallorca), va explicar que va ser un "gran dia per a tots els mallorquins i les mallorquines i també per a tots els ciutadans de les Illes Balears". El vicepresident va explicar també que "a la fi ha arribat aquesta declaració, que representa un avenç molt important per a la protecció del nostre territori". Barceló va voler contextualitzar, hi ha dos projectes finançats per l'impost de turisme sostenible que "avui mateix ja afecten el Parc Natural": un projecte de senyalització dels espais que es troben a la Xarxa Natura 2000 i una convocatòria que beneficiarà explotacions agràries que es trobin en espais naturals protegits com aquest.\nLa presidenta, Francina Armengol; el vicepresident i conseller de Turisme, Biel Barceló, i el conseller de Medi Ambient, Agricultura i Pesca, Vicenç Vidal, varen fer una visita guiada pels estanys de la salinera del Parc i el tècnic de la Comissió de Medi Ambient i biòleg de la Conselleria de Medi Ambient, Agricultura i Pesca, Joan Carles Salom, els va explicar les diferents espècies de flora i fauna que varen anar trobant al llarg de la visita i que s'han adaptat a aquests ambients extrems.\nDurant la visita el conseller Vidal (MÉS per Mallorca) va aclarir que "així es va tancar l'etapa de les reivindicacions, i ara toca treballar en els reptes que representa aquest nou espai", un dels quals serà "planificar-ne i regular-ne l'ús públic, i, per tant, cercar l'equilibri entre l'activitat econòmica i la conservació, i destinar-hi els mitjans humans i tècnics necessaris perquè no sigui un parc de paper, sinó un parc real". Vidal també va afegir que "cal treballar a les zones que estan degradades i recuperar-les".\nEl conseller va explicar també la presència de dos informadors que són al Parc des de l'1 de juny i s'hi quedaran fins al 15 de setembre per sensibilitzar els usuaris sobre l'abandonament de residus i també de la instal·lació de cartells informatius amb el lema "Respecta la natura. Els fems no tornen sols a casa; torna els fems a casa". Aquests cartells són figures clau en la tasca de conscienciació i divulgació vers la conservació dels valors naturals de la zona. A més, Vidal ha informat que una de les deu barques que preveu el contracte de vigilància i assistència al fondeig sobre posidònia es destinarà a les aigües del Parc Natural, la qual també repartirà material divulgatiu a les embarcacions que fondegin en els límits del Parc.\nPel que fa als aparcaments, la Llei fixa un màxim de mil cinc-cents vehicles simultàniament, que es distribuiran a tres zones habilitades i dissuasives. En aquest sentit, el conseller Vidal va declarar que "quan parlem d'aparcaments volem parlar de la capacitat de càrrega d'aquest espai; estam a un espai natural protegit que té una capacitat de càrrega limitada, i en la qual hem de protegir uns valors ambientals". Un dels instruments de gestió són els aparcaments, "que ens han de servir de porta d'entrada i que regulen i controlen el nombre de visitants, i per tant l'afluència que aquest espai natural rep cada dia". Vidal ha ressaltat que "fins ara ha estat una gestió desordenada i amb aparcaments il·legals amb una capacitat de més de cinc mil vehicles a aquesta zona". Finalment, hi haurà dos aparcaments a la zona perifèrica terrestre i un a l'actual aparcament conegut com na Tirapèl, el qual s'haurà d'ajustar a les prescripcions tècniques que estableix la Llei. Aquests aparcaments, en el moment d'execució hauran de passar els tràmits d'avaluació d'impacte ambiental que corresponen.


query_builder 23 novembre 2020 11:26\nL'ACA allibera fins a 70 m3/s d'aigua des de Susqueda per a millorar la qualitat del riu Ter i analitzar la redistribució dels sediments\nLa maniobra de cabals generadors, coordinada amb Endesa –titular de la presa-, consisteix en una crescuda controlada i amb beneficis sobre el medi ambient\nAquestes actuacions, previstes en la planificació hidrològica, es duen a terme amb les reserves del sistema Ter al voltant del 84% i amb les demandes garantides per als propers mesos\nEs millorarà la qualitat dels hàbitats de peixos, la morfologia del llit del riu i s’estudiarà l’arrossegament i redistribució de sediments en un tram de 12,5 quilòmetres\nEl riu Ter, aigua avall del Pasteral, amb el cabal màxim alliberat de 70 m3/s.\nL’Agència Catalana de l’Aigua (ACA) està duent a terme al llarg del dia d’avui diverses maniobres per a estudiar els beneficis dels cabals generadors des de la presa de Susqueda, a la comarca de la Selva. Aquestes actuacions consisteixen en incrementar, gradualment, la sortida d’aigua de la presa i reproduir, de manera controlada, una crescuda del riu Ter, amb l’objectiu d’analitzar els seus efectes sobre la qualitat dels hàbitats de peixos, la morfologia del llit del riu i la capacitat d’arrossegar sediments i restes de vegetació que estan a la llera fluvial.\nAvui s’ha iniciat l’increment progressiu de cabal, de manera coordinada amb Endesa, que arribarà als 70 m3/s, deu vegades més del que és habitual. Cal tenir en compte, però, que prèviament s’han fet una sèrie de treballs previs centrats en analitzar la redistribució de sediments en un tram de 12,5 quilòmetres entre Susqueda i Bescanó. Aquests han consistit en analitzar l'estat ecològic i hidromorfològic del riu, mitjançant tasques d'inspecció visual, caracterització hidromorfològica del canal fluvial i del material del llit del riu i aixecament de seccions transversals del llit del riu i marcatge de còdols i graves de la llera fluvial.\nEl cabal alliberat serà superior a l’habitual però dins dels llindars de normalitat. Es demana als municipis que hi ha aigua avall que tinguin precaució que s’eviti accedir a la llera i a punts baixos.\nFoto 1. Riu Ter, aigua avall de la presa del Pasteral, amb el cabal màxim alliberat. 403\nFoto 2. Presa del Pasteral, amb el riu Ter amb 70 m3/s. 277


Peralta: «Que ens hagin fet el segon gol tan aviat ens ha fet molt mal» - Regió7 :: El Diari de la Catalunya Central\nPeralta: «Que ens hagin fet el segon gol tan aviat ens ha fet molt mal»\nt.s. 17.03.2019 | 00:27\nEl tècnic del Manresa, Andreu Peralta, com molts dels seus auxiliars i jugadors, estava força abatut al final del partit. El preparador manresà considerava clau el segon gol que el conjunt que entrena va rebre quan només feia dos minuts que s'havia iniciat el segon temps. «Quan et fan un gol tan aviat fa força mal», afirmava Peralta, que assegurava haver vist una possible «situació de fora de joc» en la connexió entre Moha i Forgas. Sigui com sigui, el tècnic blanc-i-vermell assegurava que amb el 2-0 «el partit se'ns ha complicat molt», després d'una primera part «igualada».\nEl preparador del Centre d'Esports va «felicitar el rival pel partit que ha fet» i admetia que eren conscients que prendre la pilota «a aquest Andorra» era molt difícil i que durant els primers 45 minuts «quan la ecuperàvem volíem acabar la jugada massa ràpid». Una vegada encaixat el segon gol «ens hem tret la por de sobre, però la situació ja era molt complicada». La derrota, segons Peralta, «no afecta de cap manera la nostra planificació».\nMentrestant, el sallentí Gabri Garcia, entrenador de l'Andorra, celebrava la victòria, «que podria haver estat més àmplia», per com de «ben treballat ha estat el partit» per part del seu equip. El tècnic considera que el Manresa, tot i ser un líder sòlid, arriba al tram final del campionat «una mica just i amb pocs recanvis».\nEl lideratge trontolla a Andorra. Esports


El Dr. Bernardo Sánchez impartirà a Barcelona un curs intensiu d’arts i tècniques de l’oratòria organitzat pel CEIBI (Centro de Investigaciones Bíblicas). La durada del curs és de 16 hores lectives distribuïdes en 4 sessions (18/4, 25/4, 16/5 i 23/5) de 9:30 a 13:30 hores. L’aula del curs serà a l’Església Evangèlica de Germans [...]\nEl Secretariat és centenari. Amb aquesta afirmació es va voler remarcar que aquesta setmana va arribar a la seva reunió de treball número cent. Un centenar de jornades en que els diferents germans i germanes que hi ha format part, han contribuït amb la seva dedicació a l’assoliment [...]\nSynesis en col·laboració amb EmsiMisión organitza un sopar solidari el dia 24 d’abril, a les 21 hores, a l’Hotel Catalònia Rambles (carrer Pelai, 28 de Barcelona). En el decurs del sopar es presentarà el projecte “El que tiene oídos para oír, oiga”, que EmsiMisión està desenvolupant en col·laboració amb GAES Solidària en el marc [...]\nJORNADA D’ENTRENAMENT DELS CURSOS ALPHA\nL’Església Evangèlica Trèvol (carrer Trèvol, 9-19 – Barcelona) organitza el dissabte 25 d’abril una jornada d’entrenament dels diferents cursos evangelístics “Alpha” per a totes aquelles persones amb inquietuds en l’evangelització del nostre entorn. L’horari serà de 9 a 17 hores i el preu és de 15 euros (amb dinar i material inclosos). Els cursos [...]\nDes de fa unes setmanes el web de RTVE ha actualitzat la informació que ofereix sobre el programa Buenas Noticias TV. Allà podem trobar una extensa presentació del programa on queda clar el seu propòsit, així com alguns dels seus continguts habituals. Des d’aquesta mateixa plana és possible accedir al visionat dels programes ja [...]


Skazka o Tsare Saltane - Viquipèdia, l'enciclopèdia lliure\nEl conte del tsar Saltan\nLa princesa dels cignes\ndrama= (Aleksandr Puixkin )\n4 actes amb un pròleg\nEl Tsar Saltan (baix)\nGermana petita (soprano)\nGermana mitjana ()mezzosoprano)\nGermana gran (soprano)\nEl tsarevitx Guidon (tenor)\nUn missatger (baríton)\nSkomoroch, bufó de la cort (baix)\nMariners, esperits, etc...\n3 de novembre de 1900\nSkazka o Tsare Saltane (transliterat del rus Сказка о царе Салтане, El conte del tsar Saltan) és una òpera en un pròleg i quatre actes de Nikolai Rimski-Kórsakov, amb llibret de Vladímir Belski, basat en el conte d'Aleksandr Puixkin.\n2 Lloc i època\n5 I acte\n6 II acte\n7 III acte\n8 IV acte\n9 Anàlisi musical\nL'hivern de 1898/99, Rimski-Kórsakov es trobà amb freqüència amb Belski. Ambdós planejaren transformar en òpera el genial relat de Puixkin sobre el tsar Saltan. Belski anà entregant a Rimski-Kórsakov les escenes segons les acabava d'escriure, i Rimski-Kórsakov els hi posava música amb gran facilitat.\nL'òpera es va compondre entre els anys 1899 i 1900, coincidint amb el centenari de Puixkin. S'estrenà al Teatre Solodóvnikov de Moscou el 3 de novembre de 1900, dirigida per Mikhaïl Ippolítov-Ivànov.\nDins d'aquesta obra s'hi troba la popular peça El vol del borinot, una traducció musical inoblidable del brunzit de l'empipador insecte. Se n'han fet transcripcions per a molts instruments, però la de Rakhmàninov per a piano és una de les primeres i més conegudes.\nEl conte del tsar Saltan es troba repleta d'humor, de cançons populars i de temes de dansa i tant dins del corpus de Rimski-Kórsakov com de la música russa en general és considerada una de les més importants del nacionalisme. L'associació entre el músic Rimski-Kórsakov amb l'escriptor Aleksandr Puixkin va fructificar en les òperes Mozart i Salieri, El gall d'or i El conte del tsar Saltan, estrenat el 1900 encara que hagués estat pensada per commemorar el centenari de Puixkin el 1899. S'ha representat i enregistrat molt poc.\nUn regne existent nomes en la fantasia i una illa també irreal, en una època màgica.\nUn toc de trompeta introdueix tots els quadres de l'obra. En el pròleg tres germanes teixeixen en la llar d'un camperol, i la seva cosina i confident, amb un gat negra a la falda, parla amb elles. La música consisteix en cançons populars russes. Les germanes pensen en el que farien si el tsar elegís alguna d'elles per esposa. La primera prepararia una gran festa per a innumerable convidats; la segona somnia en ompliria les arques de l'Estat imposant costosos treballs manuals. La tercera i més jove pensa que li regalaria un fill que seria un gran heroi. El tsar ha escoltat d'amagat la conversa. Llavors ordena que portin de seguida a la més jove al palau en qualitat d'esposa seva. Les germanes l'acompanyaran: la gran com a cuinera i fornera, la segona com a teixidora. Desgraciadament també porten la cosina, la vella Barbarika.\nDesprés del pròleg segueix una obertura orquestral que introdueix el primer acte. Un ritme de marxa fa pensar en les campanyes militars del tsar Saltan, que ha marxat amb les seves tropes a llocs molt llunyans. Nomes ha romàs tres setmanes al costat de la seva jove esposa, que espera des de fa anys el retorn del seu guerrer. Envià al tsar una noticia quan va néixer l'esplèndid tsarevitx, però Babarika canvià el missatge per un altre que deia que l'hereu al tron era un verdader monstre. El primer acte es desenvolupa en una habitació del palau. S'escolten cançons de bressol per al príncep. Apareix un missatger del tsar amb una estranya orde: la tsarina i el seu fill han d'esser tancats dins una bota i llençats al mar. La cort es nega a obeir al tsar i el poble se situa al costat dels condemnats.\nMalgrat tot, la tsarina insisteix que es compleixi l'orde. Dirigeix una oració al cel (una de les peces més belles de la partitura) i es deixa llençar al mar amb la criatura, tancada dins la bota, davant les lamentacions del poble i les rialles de Babarika i les dues germanes.\nUn magnífic preludi condueix al segon acte; descriu la infinitud del mar. La bota ha arribat a les platges d'una bella illa; encara que, la fam tortura la mare i al fill. S'escolten dos ocells que forcegen: un astor ha caigut sobre un cigne. El tsarevitx Guidon dispara el seu arc i abat l'au de rapinya. El cigne salvat es transforma en una bella jove que abans de recuperar la forma de cigne i internar-se en el mar promet ajuda a Guidon cada volta que la necessiti. Es fa fosc; la mare i el fill se'n van a dormir sota el cel ple d'estrelles. L'endemà al matí descobreixen, on el dia anterior nomes semblava haver-hi sorra, una magnifica ciutat. S'obren els grans portals i entre campanades solemnes s'apropen els ciutadans per a coronar príncep a Guidon.\nUn expressiu preludi orquestral introdueix igualment el tercer acte. Guido resta a la vora del mar, i el seu esguard segueix nostàlgicament a una nau que s'adreça al regne del seu pare. En demanda d'auxili crida al seu àngel de la guarda, crida que el transforma immediatament en borinot. Amb aquest aspecte, Guidon vola darrere la nau i per il·lustrar-ho Rimski-Kórsakov va compondre una de les seves peces orquestrals més conegudes, l'anomenat <vol del borinot>.\nEl quadre següent es desenvolupa en el regne de Saltan. El tsar resta assentat en el seu tron, al seu costat estan Babarika i les dues germanes. Arriba la nau, els mariners baixen a terra, però arriba més ràpid el borinot, que s'amaga prop del tsar. (Problema gens fàcil per al teatre; el borinot, com abans el cigne, ha de representar-lo un intèrpret que balla.) Els mariners parlen de viatges i aventures, de la bella ciutat en l'illa que abans restava deserta, i transmeten les salutacions del príncep Guidon. Saltan sent desitjos de conèixer aquell regne, però les tres dones que l'envolten inventen les mentides més increïbles per a dissuadir-lo. El borinot les pica i les fa cridar de dolor i callar-se. La cort persegueix el borinot inútilment. El tsar decideix partir l'endemà vers l'illa.\nEl primer quadre del IV acte es desenvolupa en l'illa on Guidon, que ha retornat, sent desitjos d'estar amb la seva esposa la imatge de la qual ha vist sovint en els seus somnis. Una volta pareix el cigne, es transforma en una bella muller i satisfà el desig del jove. Un llarg i alegre interludi ens condueix al palau de Guidon, el qual mira amb ansietat vers el mar. Per últim apareix la flota de Saltan, que rep una brillant acollida. Quan el tsar relata la seva vida, el príncep comprèn que té davant seu al seu pare. A les nombroses meravelles que el tsar ha admirat aquest dia a l'illa s'hi afegeix la més gran i més bella: torna a trobar a la seva estimada esposa i té el plaer de reconèixer en el magnífic príncep al seu fill, al qual mai havia vist. El conte acaba alegrement, inclús els malvats se salven del càstig.\nRimski-Kórsakov va saber millor que ningú l'atmosfera oriental en la música europea. A més tenia preferència pels arguments meravellosos. Va unir ambdues coses en una bella partitura l'orquestració de la qual és particularment sorprenent, encara que també ens captiva la seva poesia. El compositor va escriure un pròleg per l'òpera, en el que, entre altres coses, diu\n« <<Una obra musical no es crea perquè la forma artística o el sentit dramàtic es destrueixin mitjan talls o condensacions arbitraries. els talls, qualsevulla que sigui la raó per fer-los, requereix la aprovació del compositor. Tampoc es permeten els canvis en els registres de veu ni altres modificacions en parts cantades. El compositor no vol crits dramàtics, ni recitats, ni murmuris. En els instants lírics de l'òpera els artistes que canten han d'evitar tot moviment superflu que pugui distreure l'atenció de l'espectador. l'Òpera és en primer lloc una obra d'art musical.>> »\nEl vol del borinot (US Army Band)\nDiccionario de la Opera, Emecé Editores España, S. A. text de Kurt Pahlen pàg. 345/46. (ISBN 84-7888-229-4)\n↑ «El tsar Saltan». Super3. [Consulta: 5 agost 2016].\n↑ Matamoro, Blas. «Ressenya del disc» (en castellà). laquintademahler. [Consulta: 8 juny 2018].\nObtingut de «https://ca.wikipedia.org/w/index.php?title=Skazka_o_Tsare_Saltane&oldid=27027871»\nLa pàgina va ser modificada per darrera vegada el 24 abr 2021 a les 11:42.


Un culer semifinalista de la Copa d’Àsia\nTakehiro Tomiyasu va jugar durant tres temporades a la Barça Academy de Fukuoka\n04:13PM divendres 25 de gen.\nLa selecció del Japó es va classificar per jugar els quarts de final de la Copa Àsia després de derrotar per 1-0 l’Aràbia Saudita de l'exblaugrana Juan Antonio Pizzi. El gol dels japonesos el va marcar un defensa de 20 anys anomenat Takehiro Tomiyasu. Aquest futbolista va iniciar-se en la pràctica del futbol a la Barça Academy que el FC Barcelona té a la localitat japonesa de Fukuoka. Aquesta és una de les quatre escoles que té el Club al Japó a banda de Katsushika, Nara i Shinagawa Oimachi, només superat per la Xina amb cinc escoles.\nTomiyasu va estar-se a la Barça Academy de Fukuoka tres temporades. Està considerat un dels valors de futur de la selecció japonesa i des del gener del 2018 juga al Sint-Truiden de la Lliga belga. El central nipó va decidir fer el pas de deixar la J-League del seu país per tal de provar-se entre els millors jugadors a Europa.\nUn futbolista amb ganes d’aprendre\nDurant la seva estada a la Barça Academy de Fukuoka, Ivan Palanco va ser el director tècnic de l’escola durant tres temporades (2009-2012). Aquest entrenador català ha entrenat a Tailàndia, Qatar i el Japó com a ajudant de Miguel Ángel Lotina al Tokyo Verdy i actualment al Cerezo Osaka. Palanco considera que “el Takehiro és un jugador molt complert i polivalent que ja va demostrar que tenia nivell per jugar a lligues millors que la japonesa”. Respecte al caràcter del jugador, destaca que “és un jugador molt reservat, seriós i amb moltes ganes de millorar”.\nA l’edició del 2011 del MIC, prestigiós torneig de categories inferiors que cada any es juga en diferents localitats de la Costa Brava, Tomiyasu va participar amb la Barça Academy de Fukuoka. “En un dels partits – recorda Palanco- el Take va fer un golàs. Havia quedat amb la resta de companys d’apropar-se a la banda per fer una salutació després de marcar quan l’equip rival va treure de centre. Sort que l’àrbitre va parar la jugada, si no ens haurien marcat un gol a porta buida”.\nFukuoka, la primera Barça Academy al Japó\nL’escola de Fukuoka va ser inaugurada el 2009 i va ser la primera escola al Japó. En l’actualitat compta amb 400 jugadors que aprenen a jugar a futbol amb la metodologia del FC Barcelona. Tenint en compte les altres tres escoles, 1.300 nois i noies participen al Japó, on tenen elusuport de Rakuten.\nEl Japó serà una parada del Summer Tour 2019\nEls aficionats nipons al Barça podran veure en directe els seus ídols el proper estiu quan el primer equip viatgi fins al Japó i la Xina per preparar la temporada 2019/20 i comprovar en primera persona que l’estil del FC Barcelona és el mateix que ells practiquen a les seves Barça Academy.


Diumenge 15 de novembre, acte de restitució de la placa d’Àngel Guimerà - Memoria.cat\nLa nostra proposta va trobar un ampli suport social i va ser ben acollida per l’Ajuntament, que ha decidit de restituir-la el proper diumenge 15 de novembre, a les 13:00 h. El text de la nova placa dirà: “Manresa i el Bages tributaren homenatge a l’escriptor Àngel Guimerà el dia 20 de juny de 1909. La ciutat renova l’homenatge i, amb aquesta placa, restitueix la que fou retirada per la dictadura franquista”.\nPrèviament, a les 12:00 h, al Teatre Conservatori, se celebrarà un acte en record de l’homenatge tributat a Guimerà el 1909. Neus Oliveras glossarà la figura de l’escriptor i Lluís Calderer parlarà de la relació que va tenir Àngel Guimerà amb Manresa. També hi actuaran l’Orfeó Manresà i l’Esbart Manresà, dues entitats centenàries que van actuar en aquella històrica jornada de 1909.\nCRÒNIQUES DE L’ACTE DE RESTITUCIÓ DE LA PLACA A ÀNGEL GUIMERÀ\nManresainfo.cat. Manresa recorda l’homenatge a Àngel Guimerà de l’any 1909